hu hu hu en hu hu hu hu hu hu ceb hu hu hu hu hu hu be ko hu hu hu hu hu hu hu en hu hu hu hu en hu en sl en hu hu hu hu hu de en hu hu hu hu hu hu hu hu hu hu hu hu hu hu hu hu en hu en hbs_lat en
Sima győzelem a HKM Sala ellen – Agrofeed ETO – UNI Győr
Új termékek a Shopban – Webáruház
AGROFEED ETO UNI GYŐR – HomeKezdőlap
Második felkészülési mérkőzésünk a HKM Sala csapata ellen szintén győzelemmel zárult, felszabadult játékot láthattak kilátogató szurkolóink.
A mérkőzést a Mátés, Ujvári, Goór, Ásványi, Sövegjártó, Pápai sorral kezdte csapatunk, a kapuban Pulaival. Bal oldalon a támadó sorunk szélére Lukács érkezett, aki Pápai után második gólunkat szerezte a mérkőzés során (4. perc 2-1). Stabil védekezésünknek köszönhetően, négyből négy találatunkat gyors lerohanásból szerezte csapatunk. Pulai fontos része volt stabilitásunknak, több szélső ziccert és átlövést is hárított rögtön a mérkőzés kezdetén. Negyedórához érkezve, Sövegjártó már többször indulásból és átlövésekből is eredményes volt, majd Ásványi is csatlakozott a gólszerzőkhöz (15. perc 8-4). Sorcsere következett a félidő feléhez érkezve, Sokoray, Lang, Molnár, és Győri-Dani érkeztek a középső posztokra. Lang nem is várt sokáig, azonnal hozzákezdett a gólok gyártásához két perc alatt két gólt szerzett, sőt Pápai is sorozatban lőtte gyors góljainkat. A 21. percben a vendégek vezetőedzője időt kért, hiszen csapata ekkor már nyolc gólos hátrányban volt (13-5). A 25. percre a különbség már tíz gólosra dúzzadt Lukács találatával (16-6), de Lang kettő perces kiállítása miatt emberhátrányba kerültünk a mérkőzés során először. Négy perccel a félidő vége előtt Bencze József is felhasználta időkérési lehetőségét, ami után háromszor voltunk eredményesek ebben a félidőben. A félidei eredmény: 20–7.
A második játékrészre a Paár, Ujvári, Mátés, Ásványi, Sövegjártó, Nagy sort küldte pályára vezetőedzőnk, a kapuban továbbra is Pulaival. Védekezésben ezúttal amikor lehetett két cserével játszottunk, Goór és Győri-Dani érkeztek Pulai elé. Sövegjártó és Ujvári góljával kezdtük a félidőt, Pulai pedig ott folytatta, ahol abbahagyta, hétméterest és ziccereket hárított. Tíz perc elteltével mindössze két gólt szerzett ellenfelünk, a mi támadójátékunk azonban sorozatban eredményes volt, Sövegjártó többször is lövőhelyzetbe került és ekkorra már nyolc gólos volt (41. perc 26-9). Pulait Décsi váltotta a kapuban, aki szintén nagy védéssel kezdte az utolsó húsz percet. Harmadik próbálkozásra Nagy is feliratkozott a gólszerzők listájára, majd csatlakozott hozzá Paár is két találattal (45. perc 29-12). Az 50. percben Mátés is feliratkozott a góllövők listájára, egy szép egyéni akcióból szerzett góllal (31-14). Herkovits pályára lépésével csapatunk immáron az 5-1-es védekezést is gyakorolta, mindaddig amíg Lang a kispadra nem kényszerült a mérkőzés során másodszor (55. perc 34-16). Ekkor sikerült öt percnyi gólcsendjét megtörnie a vendégeknek, de egy gyors középkezdést követően Mátés emberhátrányból már gólt is szerzett (56. perc 35-16). Az utolsó percekben is a nyitott védekezést gyakorolta csapatunk, kétszer labdát is szereztünk, amit Herkovits és Lang váltottak gólra. Az i-re a pontot Paár tette fel, így a végeredmény: 39-16.
Bencze József: „A mai edzőmérkőzésen az eredmény természetesen másodlagos, próbáltuk a védekezésünket tovább építeni és a helyzet kihasználásainkat kimaxolni.”
AGROFEED ETO-UNI Győr – HKM Sala   39 – 16    /20-7/
Agrofeed ETO-UNI Győr: Décsi, Pulai, Varga, Lang 5, Sokoray, Molnár 1, Győri-Dani 2, Goór 1, Pápai 8, Ásványi 2, Lukács 2, Nagy 1, Sövegjártó 8, Mátés 2, Paár 4, Herkovits 1, Ujvári 2, Gaál
Turi Edina által|2022-08-10T19:27:54+00:002022.08.10.|NB/I B.|0 hozzászólás
Oszd meg, válassz platformot!
About the Author: Turi Edina
Ismét továbbjutottunk a Magyar Kupában
Ismét továbbjutottunk a Magyar Kupában
Győrben tartottuk a két pontot
Győrben tartottuk a két pontot
Beharangozó: AGROFEED ETO-UNI Győr – Tatai AC
Beharangozó: AGROFEED ETO-UNI Győr – Tatai AC
Beharangozó: AGROFEED ETO-UNI Győr – QHB-Eger
Beharangozó: AGROFEED ETO-UNI Győr – QHB-Eger
Hagyj üzenetet Kilépés a válaszból
Jegyezze meg a nevet, emailt és webcímet ha legközelebb hozzászólok.
Close product quick view×
© Copyright 2012 - 2022 | AGROFEED ETO UNI GYŐR | Minden jog fenntartva | Powered by NeuroBIT